KOMISIJOS REGLAMENTAS (EB) Nr. 1237/2006
2006 m. rugpjūčio 16 d.
nustatantis paskirstymo koeficientą, taikytiną skirstant Reglamente (EB) Nr. 2375/2002 numatytą paprastųjų kviečių, išskyrus aukštos kokybės kviečių, III tarifinės kvotos dalį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1),
atsižvelgdama į 2002 m. gruodžio 27 d. Komisijos reglamentą (EB) Nr. 2375/2002, nustatantį trečiųjų šalių kilmės paprastųjų kviečių, išskyrus aukštos kokybės paprastuosius kviečius, Bendrijos tarifines kvotas ir numatantį jų administravimą bei nukrypstantį nuo Tarybos reglamento (EEB) Nr. 1766/92 (2), ypač į jo 5 straipsnio 3 dalį,
kadangi:
(1)
Reglamentu (EB) Nr. 2375/2002 atidaroma 2 988 387 tonų paprastųjų kviečių, išskyrus aukštos kokybės paprastuosius kviečius, metinė tarifinė kvota. Ši kvota yra suskirstyta į tris kvotos dalis.
(2)
Reglamento (EB) Nr. 2375/2002 3 straipsnio 3 dalyje nustatytas kad kvotos III dalies kiekis (eilės Nr. 09.4125) laikotarpiui nuo 2006 m. liepos 1 d. iki rugsėjo 30 d. yra 597 991 tonų.
(3)
Kiekiai, dėl kurių buvo pateiktos paraiškos pagal Reglamento (EB) Nr. 2375/2002 5 straipsnio 1 dalį iki pirmadienio, 2006 m. rugpjūčio 14 d. 13 val. Briuselio laiku, viršija turimus kiekius. Todėl reikėtų nustatyti, kokiu mastu galima išduoti licencijas, prašomiems kiekiams taikant paskirstymo koeficientą,
PRIĖMĖ ŠĮ REGLAMENTĄ:
1 straipsnis
Kiekviena pagal Reglamento (EB) Nr. 2375/2002 5 straipsnio 1 ir 2 dalis iki pirmadienio, 2006 m. rugpjūčio 14 d. 13 val. Briuselio laiku, pateikta ir Komisijai perduota paraiška gauti paprastųjų kviečių, išskyrus aukštos kokybės kviečius, III kvotos dalies importo licenciją yra patenkinama ne daugiau kaip 83,57528 % prašomo kiekio.
2 straipsnis
Šis reglamentas įsigalioja 2006 m. rugpjūčio 17 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. rugpjūčio 16 d.